APCO ตั้งพันธมิตรขายอาหารเสริม “BIM” ใน “จีน-ฮ่องกง-ไต้หวัน” เพิ่มภูมิคุ้มกันสู้โควิด-19
APCO ตั้งพันธมิตรขายอาหารเสริมแบรนด์ "BIM" ใน “จีน-ฮ่องกง-ไต้หวัน” เพิ่มภูมิคุ้มกันสู้โควิด-19
APCO ตั้งพันธมิตรขายอาหารเสริมแบรนด์ "BIM" ใน “จีน-ฮ่องกง-ไต้หวัน” เพิ่มภูมิคุ้มกันสู้โควิด-19
3 มี.ค. 2563

ศ.ดร.พิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เจ้าของธุรกิจนวัตกรรมธรรมชาติเพื่อสุขภาพและความงามด้วยการวิจัย พัฒนา ผลิต และจำหน่ายครบวงจร เปิดเผยว่า  APCO ลงนามสัญญาแต่งตั้ง บริษัท สิงคโปร์ อีเกิ้ล โปรฟิท แมเนจเมนต์ พีทีอี จำกัด ผู้แทนจำหน่ายเพียงรายเดียวสำหรับผลิตภัณฑ์อาหารเสริมภายใต้ชื่อ BIM เพื่อช่วยเพิ่มภูมิคุ้มกันแก่ชาวจีนในการต่อสู้กับไวรัสโควิด -19
ทั้งนี้ บริษัท สิงคโปร์ อีเกิ้ล โปรฟิท แมเนจเมนต์ พีทีอี จำกัด เป็นบริษัทที่มีความเชี่ยวชาญด้านการขายตรงกับผู้บริโภคในประเทศจีนและอยู่ในธุรกิจ E-Commerce  ได้ทำการสั่งซื้อผลิตภัณฑ์ BIM ไปจำนวนหนึ่ง และมีความพอใจในประสิทธิภาพ จึงต้องการเป็นตัวแทนจำหน่ายเพียงรายเดียวในประเทศจีน ฮ่องกง และไต้หวัน
ทั้งนี้ บริษัทพันธมิตรวางแผนทำกิจกรรมทางการตลาดอย่างกว้างขวางผ่าน Influencers ใน Application TikTok ของประเทศจีน ซึ่งมีผู้ติดตามเป็นจำนวนมาก และตั้งเป้าหมายที่จะจำหน่ายผลิตภัณฑ์ไม่ต่ำกว่า 30,000 ขวดต่อเดือน ในช่องทาง Dropship ผ่านเครือข่ายของพันธมิตร อีกทั้งมีความสนใจในการขยายตลาดเข้าไปในผู้ป่วยประเภทอื่น เช่น มะเร็ง และ HIV
“สำหรับสถานการณ์ไวรัสโควิด – 19 ในประเทศไทยคาดว่าไวรัสจะแพร่กระจายมากขึ้นในระยะหนึ่งเดือนข้างหน้าซึ่งเป็นสิ่งที่คาดการณ์ได้จากประสบการณ์ที่เห็นกันในประเทศจีน ขณะที่ทางพันธมิตรจีนเชื่อว่าสถานการณ์ในประเทศจีนยังไม่เป็นที่น่าไว้วางใจเพราะยังมีความไม่แน่นอนสูงเนื่องจากโควิด – 19 เป็นไวรัสตัวใหม่ที่แพร่กระจายเร็วมาก และประชาชนยังมีความเข้าใจในไวรัสตัวนี้ไม่เพียงพอ
อย่างไรก็ตาม เชื่อว่าผลิตภัณฑ์ BIM จะสามารถเป็นส่วนหนึ่งที่ช่วยในการดูแลและป้องกันการติดเชื้อ โดยการเผยแพร่นวัตกรรมนี้ในวงกว้างเพื่อเกิดประโยชน์สูงสุดต่อสถานการณ์นี้” ศ.ดร.พิเชษฐ์  กล่าว
อนึ่ง ผลิตภัณฑ์ BIM เป็นอาหารเสริมนวัตกรรมภูมิคุ้มกันบำบัด ที่เพิ่มภูมิคุ้มกันด้วยการใช้สารสกัดเสริมฤทธิ์ของมังคุด ร่วมกับสารสกัดอื่นอีก 4 ชนิดคือ ถั่วเหลือง ฝรั่ง งาดำ ใบบัวบก มีการวิจัยอย่างต่อเนื่อง ซึ่งถือเป็นทางเลือกในการป้องกันและกำจัดเชื้อไวรัสที่มีประสิทธิภาพสูง
ดร.พิเชษฐ์ กล่าวเสริมว่า จากแผนการดำเนินธุรกิจในปีนี้ บริษัทมุ่งเน้นปรับกลยุทธ์ร่วมมือกับพันธมิตร ขยายฐานลูกค้า รวมถึงการเพิ่มช่องทางการจัดจำหน่ายทั้งในและต่างประเทศ ซึ่งความร่วมมือในครั้งนี้ถือเป็นดีลแรกของปี ที่ APCO และพันธมิตรคาดว่าผลิตภัณฑ์ BIM จะได้รับความนิยม จนสามารถเปิดบริษัทตัวแทนจำหน่ายผลิตภัณฑ์ต่างๆของ APCO ในประเทศจีนได้ ส่วนผลิตภัณฑ์สำหรับผู้ติดเชื้อ HIV/AIDS และ มะเร็ง ยังคงดำเนินการประสานงานกับพันธมิตรเพื่อนำผลิตภัณฑ์เข้าไปในประเทศไนจีเรีย, เอธิโอเปีย และ ประเทศอื่นๆ ที่ต้องการใช้ผลิตภัณฑ์ทั้งสองชนิดนี้